Brexit - Szerdán is folytatódnak a tárgyalások a felek között
Névtelenséget kérő tisztségviselők arról számoltak be, hogy kedden több mint 15 órán keresztül zajlottak az egyeztetések, a delegációk késő éjszaka álltak fel a tárgyalóasztaltól, és bár történt előrelépés, egyelőre nincs áttörés.
Később Dimitrisz Avramopulosz uniós migrációügyi biztos közölte, Barnier a brüsszeli testület tagjainak szerda délelőtti ülésén arra figyelmeztetett, hogy "több jelentős ügy" vár még megoldásra, hozzátette ugyanakkor, hogy jelenleg is folynak a technikai szintű, konstruktív megbeszélések.